OpenLLM-France/wikimedia huggingface dataset:
# Merla roquera de dits curts

La merla roquera de dits curts (Monticola brevipes) és una espècie d'ocell de la família dels muscicàpids (Muscicapidae) Es troba a l'Àfrica Austral. El seu hàbitat natural són els matollars secs. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «merla roquera de dits curts». Diccionari dels ocells del món. TERMCAT. [Consulta: 12 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 709. ISBN 978-84-16728-37-4.
* ↑ BirdLife International. «Short-toed Rock-thrush. Monticola brevipes» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 12 juliol 2022].
# Metapolítefsi

La Metapolítefsi (en grec: Μεταπολίτευση, literalment, canvi polític) va ser un període de la història de Grècia després de la caiguda del règim dels Coronels que inclou el període de transició entre la caiguda de la dictadura i les eleccions legislatives gregues de 1974, així com el període democràtic que va seguir immediatament després d'aquestes eleccions.
El llarg camí fins a la metapolítefsi va començar amb el polèmic pla de liberalització de Georgios Papadópulos, el conductor de la dictadura militar. En aquest procés es van oposar prominents polítics, com Panagiotis Kanel·lópulos i Stéfanos Stefanópulos. El pla de Papadópulos es va aturar després de la creació de la Universitat Politècnica d'Atenes, d'una manifestació massiva del rebuig popular a la junta militar grega, i del contraatac orquestrat per Dimítrios Ioannidis.
El cop d'estat fallit de Ioannidis contra el president electe de Xipre, Makàrios III, i la subsegüent invasió turca va acabar amb la caiguda de la dictadura i l'elecció d'un govern, conegut com el govern d'unitat nacional, dirigit per l'anterior primer ministre, Konstandinos Karamanlís. Karamanlís va legalitzar el Partit Comunista de Grècia (KKE) va formar un nou partit anomenat Nova Democràcia, que va guanyar les eleccions legislatives gregues en 1974.

## Referències

* Clogg, Richard (1992). A concise history of Greece. Cambridge University Press, pp. 219; 235. ISBN 9780521004794.
* Clogg, Richard (1987). Parties and elections in Greece: the search for legitimacy. Duke University Press. ISBN 9780822307945.
* Master of European Studies Susanne Voigt. Military Regimes in Turkey and Greece - A Comparative Analysis. GRIN Verlag. ISBN 9783638917902.

## Vegeu també

* Transició espanyola
# Messier 88

Messier 88 (M88, o NGC 4501) es tracta d'una galàxia espiral situada a la constel·lació de la Cabellera de Berenice. Va ser descoberta per Charles Messier el 1781, que la va definir com a nebulosa espiral.
M88 pertany al grup de galàxies que formen el cúmul de la Verge. Està situada a uns 47 milions d'anys llum de la Terra. Es tracta d'una galàxia amb un halo d'uns 5' x 2' i un intens nucli més brillant. La seva magnitud aparent és de 9,6 i conté dues estrelles de magnitud 12, separades uns 30" a l'extrem sud-est de la galàxia. La seva velocitat radial és de 2.281 km/s.
Al maig de 1999 es va poder observar una supernova de tipus Ia anomenada 1999cl, que va arribar a una magnitud de 16.4.

## Referències

* ↑ «A Catalog of Visually Classified Galaxies in the Local (z ∼ 0.01) Universe». [Consulta: 22 maig 2018].
* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* 1 2 3 4 «Messier 88». [Consulta: 22 maig 2018].
* ↑ R. Brent Tully. «Cosmicflows-3». [Consulta: 22 maig 2018].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Barbara Catinella «The Arecibo Legacy Fast ALFA Survey. III. H i Source Catalog of the Northern Virgo Cluster Region» (en anglès). Astronomical Journal, 6, 20-04-2007, pàg. 2569–2583. DOI: 10.1086/516635.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* SEDS (anglès).
* Dades astronòmiques SIMBAD (anglès).
# Messier 85

Messier 85 (M85 o NGC 4382) és una galàxia lenticular, de tipus S0, situada a la constel·lació de la Cabellera de Berenice. Va ser descoberta per Pierre Méchain el 1781 i posteriorment afegida per Charles Messier al seu catàleg.
M85 es troba a l'extrem nord del cúmul de la Verge i sembla estar formada únicament per estrelles velles grogues. El 20 de desembre de 1960 es va poder observar una supernova de tipus I anomenada 1960R que va arribar a la magnitud d'11,7.

## Referències

* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* ↑ «Messier 85». NASA/IPAC Extragalactic Database. [Consulta: 18 juliol 2018].
* 1 2 «Messier 85». [Consulta: 17 juliol 2018].
* ↑ R. Brent Tully. «Cosmicflows-3». [Consulta: 18 juliol 2018].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: SIMBAD. Títol: M85. Data de consulta: 18 juliol 2018.
* ↑ Afirmat a: The SDSS Photometric Catalog, Release 7. Autor: Jennifer K. Adelman-McCarthy. Pàgina: 0. Data de publicació: 2009.
* 1 2 «Messier 85». [Consulta: 18 juliol 2018].
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* SEDS (anglès)
* Dades astronòmiques SIMBAD (anglès)
# Mi querido Tom Mix

Mi querido Tom Mix és una pel·lícula mexicana estrenada el 25 de desembre de 1992. Dirigida per Carlos García Agraz, protagonitzada per Ana Ofelia Murguía i Eduardo Palomo.

## Sinopsi

Ocotito, un poblet del nord mexicà dels anys trenta, és l'escenari on transcorre la plàcida vida de Joaquina, una bondadosa dona soltera la set d'aventures de la qual la porta totes les tardes a l'únic cinema de la localitat, on es projecten sèries d'episodis. Les favorites de Joaquina són les de Tom Mix, el mític cowboy del cinema mut hollywoodenc. Quan la colla de Pancho "El Largo" amenaça la tranquil·litat del poble, Joaquina no dubte a escriure-li a l'únic heroi que ella sap que pot salvar-los.

## Repartiment

* Ana Ofelia Murguía - Joaquina
* Eduardo Palomo - Tom Mix
* Federico Luppi - Domingo
* Manuel Ojeda - Evaristo
* Mercedes Olea - Antonia
* Damián García Vázquez - Felipe
* René Pereyra - Don Marcial
* Eduardo Casals - Pancho "el largo"

## Premis i reconeixements
### Premi Ariel (1993)

| Categoria | Persona | Resultat |
| Millor Actriu | Ana Ofelia Murguía | Nominada |
| Millor Argument Original | Consuelo Garrido | Nominat |
| Millor Òpera Prima | Carlos García Agraz | Nominat |

### Festival de Cinema de l'Havana

| Any | Categoria | Persona | Resultat |
| 1991 | Millor Actriu | Ana Ofelia Murguía | Guanyadora |

## Referències

* ↑ Mi querido Tom Mix, El País, 21 de gener de 1995
* ↑ Carlos García Agraz presentó función especial de Mi querido Tom Mix en el 16° FICM, al web del Festival de Morelia
* ↑ Mi querido Tom Mix al Morelia Film Fest
* ↑ Mi querido Tom Mix a sensacine.com
# Mi manda Picone

Mi manda Picone és una pel·lícula de comèdia italiana de 1983 dirigida per Nanni Loy.

## Argument

Durant un debat a l'ajuntament de Nàpols a principis dels anys 80, Pasquale Picone, un antic treballador d'Italsider (aleshores l'empresa siderúrgica estatal d'Itàlia) que fa poc havia perdut la feina, treu un bidó de gasolina i es crema davant de l'Ajuntament. La seva dona i els seus tres fills no poden esbrinar on l'han portat després que una ambulància arriba amb una pressa inusual i desapareix amb ell a bord. Desesperada per notícies sobre el seu marit, la dona contracta un tipus improbable d'"ull privat" (Giancarlo Giannini), en forma de Salvatore Cannavacciuolo, un home que es guanya la vida donant informació a les persones que visiten la morgue per unes mil lires cadascuna. Durant les seves investigacions, Salvatore (que tenia les seves motivacions menys que nobles per acceptar la tasca) descobreix que Pasquale mai va treballar per a Italsider, només ho aparentava; d'aquesta manera podia amagar a la seva pròpia família el fet d'estar involucrat en una veritable xarxa de negocis que anaven des del contraban, fins a les apostes i fins a empreses delictives vinculades a la 'Camorra' (la versió napolitana de la mafia) i la seva clandestinitat. Amb l'esperança de treure profit d'aquest coneixement, Salvatore aprofundeix cada cop més en la vida secreta de Picone amb resultats que van des de la farsa fins al perillós en una pel·lícula que es pot veure com un dels últims exemples del gènere Commedia all'Italiana (aquí hibridada amb la història detectivesca).

## Repartiment

* Giancarlo Giannini com a Salvatore Cannavacciuolo
* Lina Sastri com a Luciella
* Aldo Giuffrè com a Cocò
* Leo Gullotta com a Sgueglia
* Marzio Honorato com O'Micione
* Carlo Croccolo com Armando, el baró
* Clelia Rondinella com a Teresa
* Carlo Taranto com a Gallina
* Mirella Migliore com a Salumiere
* Tommaso Palladino com Pasquale Picone
* Remo Remotti com a Don Armando Bellucore
* Antonio Allocca com a porter de l'Hospital
* Nicola Di Pinto com a secretari municipal

## Recepció

Per aquesta pel·lícula Lina Sastri va ser guardonada amb un David di Donatello a la millor actriu i un Nastro d'Argento a la mateixa categoria. Els actors Giancarlo Giannini i Leo Gullotta, també van guanyar un David di Donatello al millor actor protagonista i un Nastro d'Argento al millor actor no protagonista. A més, el productor Gianni Minervini va ser guardonat amb un David di Donatello i una Nastro d'Argento al millor productor, i Nanny Loy i Elvio Porta van guanyar el Nastro d'Argento al millor guió. La pel·lícula també va ser seleccionada com a entrada italiana per al millor pel·lícula en llengua estrangera als Premis Oscar de 1984, però no va ser acceptada com a nominada.

## Referències

* ↑ Paolo Mereghetti. Il Mereghetti - Dizionario dei film. B.C. Dalai Editore, 2010. ISBN 8860736269.
* 1 2 3 Enrico Lancia. I premi del cinema. Gremese Editore, 1998, 1998. ISBN 88-7742-221-1.
* ↑ Margaret Herrick Library, Academy of Motion Picture Arts and Sciences

## Enllaços externs

* Tràiler de la pel·lícula a YouTube
# Mesosfera

* Per a altres significats, vegeu «Mesosfera (desambiguació)».
En meteorologia, es denomina mesosfera la part de l'atmosfera situada sobre l'estratosfera i sota la termosfera. En la mesosfera, la temperatura disminueix amb l'altura fins a arribar a uns -90 °C als 80 quilòmetres d'altitud, aproximadament.
La mesosfera, que s'estén entre els 50 i 80 km d'altura, conté només prop del 0,1% de la massa total de l'aire. És important per la ionització i les reaccions químiques que hi ocorren. La disminució de la temperatura combinada amb la baixa densitat de l'aire en la mesosfera determinen la formació de turbulències i ones atmosfèriques que actuen a escales espacials i temporals molt grans. La mesosfera és la regió on les naus espacials que tornen a la Terra comencen a notar l'estructura dels vents de fons, i no sols el fre aerodinàmic.

## Referències

* ↑ «Middle atmosphere» (en anglès). [Consulta: 26 gener 2020].
* ↑ Ratnam, M. Venkat; Patra, A. K.; Murthy, B. V. Krishna «Tropical mesopause: Is it always close to 100 km?» (en anglès). Journal of Geophysical Research: Atmospheres, 115, D6, 2010. DOI: 10.1029/2009JD012531. ISSN: 2156-2202.
* ↑ «The Mesosphere - overview | UCAR Center for Science Education». [Consulta: 26 gener 2020].
# Mesmont

* Per a altres significats, vegeu «Mesmont (Ardenes)».
Mesmont és un municipi francès al departament de la Costa d'Or (regió de Borgonya - Franc Comtat). L'any 2007 tenia 199 habitants.

## Demografia
### Població

El 2007 la població de fet de Mesmont era de 199 persones. Hi havia 76 famílies, de les quals 12 eren unipersonals (8 homes vivint sols i 4 dones vivint soles), 20 parelles sense fills, 32 parelles amb fills i 12 famílies monoparentals amb fills.
La població ha evolucionat segons el següent gràfic:

### Habitatges

El 2007 hi havia 81 habitatges, 72 eren l'habitatge principal de la família, 6 eren segones residències i 3 estaven desocupats. 75 eren cases i 6 eren apartaments. Dels 72 habitatges principals, 55 estaven ocupats pels seus propietaris, 12 estaven llogats i ocupats pels llogaters i 5 estaven cedits a títol gratuït; 4 tenien dues cambres, 9 en tenien tres, 15 en tenien quatre i 44 en tenien cinc o més. 59 habitatges disposaven pel capbaix d'una plaça de pàrquing. A 19 habitatges hi havia un automòbil i a 51 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mesmont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 8 | 60 a 64 | 4 |
| 16 | 55 a 59 | 0 |
| 4 | 50 a 54 | 4 |
| 8 | 45 a 49 | 8 |
| 0 | 40 a 44 | 4 |
| 8 | 35 a 39 | 0 |
| 8 | 30 a 34 | 12 |
| 12 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 4 | 5 a 9 | 8 |
| 12 | 0 a 4 | 0 |

## Economia

El 2007 la població en edat de treballar era de 126 persones, 105 eren actives i 21 eren inactives. De les 105 persones actives 102 estaven ocupades (58 homes i 44 dones) i 3 estaven aturades (1 home i 2 dones). De les 21 persones inactives 5 estaven jubilades, 8 estaven estudiant i 8 estaven classificades com a «altres inactius».

### Ingressos

El 2009 a Mesmont hi havia 78 unitats fiscals que integraven 214,5 persones, la mediana anual d'ingressos fiscals per persona era de 21.434 €.

### Activitats econòmiques

Dels 5 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció, 1 d'una empresa de transport i 2 d'empreses de serveis.
L'any 2000 a Mesmont hi havia cinc explotacions agrícoles.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa
# Mesme

El mesme (mesmé, djime, djiwe, zime) és una llengua txadiana pertanyent a la subdivisió de les llengües masses parlada per uns 20.000 individus a la prefectura Tandjilé, al sud-oest del Txad. El nom zime amb el qual s'autoanomenen els nadius és l'apel·latiu general que els estrangers fan servir en referir-se al conjunt de les llengües masses, mentre que mesme és la manera en què específicament al·ludeixen als parlants d'aquesta llengua.

## Enllaços externs

* Entrada Mesme a l'Ethnologue
# Molisita

La molisita (en anglès i originalment molysite) és un mineral de la classe dels halurs.

## Característiques

La molisita és un halur de fórmula química FeCl₃. Cristal·litza en el sistema hexagonal. Es troba formant revestiments sobre la lava en fumaroles volcàniques actives, com la del Vesuvi. També es troba en forma massiva. Segons la classificació de Nickel-Strunz, la molisita pertany a «03.AA - Halurs simples, sense H₂O, amb proporció M:X = 1:3» juntament amb els següents minerals: zharchikhita, fluocerita-(Ce), fluocerita-(La) i gananita. Va ser descoberta l'any 1868 al Vesuvi, Nàpols (Campania, Itàlia). Sol trobar-se associada a altres minerals com: tridimita, hematites, anhidrita o halita.

## Formació i jaciments

Va ser descoberta al Vesuvi (Província de Nàpols, Itàlia), i tan sols ha estat descrita en poc més d'una desena d'indrets més arreu del planeta. Als territoris de parla catalana ha estat descrita a Vimbodí i Poblet, un municipi de la comarca de la Conca de Barberà.

## Referències

* ↑ «Molysite» (en anglès). Mindat. [Consulta: 6 març 2016].
* ↑ «Molysite» (en anglès). Handbook of Mineralogy. [Consulta: 6 març 2016].
* ↑ «Molysite from Quartz-scheelite vein outcrops, Poblet Monastery, Vimbodí i Poblet, Conca de Barberà, Tarragona, Catalonia, Spain». Mindat. [Consulta: 25 gener 2024].
# Moorilla Hobart International 2011

El Torneig d'Hobart 2011, també conegut com a Moorilla Hobart International 2011, és un esdeveniment de tennis femení sobre pista dura que pertany als International tournaments de la WTA. La 18a edició del torneig es va celebrar entre el 7 i el 15 de gener de 2011 al Hobart International Tennis Centre de Hobart, Austràlia.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | M. Bartoli | 6 | 6 | |
| | I. Vesninà | 4 | 1 | | | M. Bartoli | 4 | 2 |
| Q | A. Brianti | 6 | 4 | 2 | 5 | K. Zakopalová | 6 | 6 |
| 5 | K. Zakopalová | 1 | 6 | 6 | | | | | 5 | K. Zakopalová | 3 | 2 | |
| 4 | R. Vinci | 6 | 6 | | | | | | 6 | J. Groth | 6 | 6 | |
| | E. Baltacha | 3 | 4 | | 4 | R. Vinci | 1 | 2 | | | | | |
| Q | T. Paszek | 4 | 6⁵ | | 6 | J. Groth | 6 | 6 | | | | | |
| 6 | J. Groth | 6 | 7 | | | | | | | | | | | 6 | J. Groth | 6 | 6 |
| 7 | S. Errani | 6 | 6 | | | | | | | | | | | | B. Mattek-Sands | 4 | 3 |
| WC | A. Molik | 1 | 0 | | 7 | S. Errani | 1 | 3 | | | | | |
| Q | O. Govortsova | 6 | 4 | 0 | | S. Peng | 6 | 6 | | | | | |
| | S. Peng | 2 | 6 | 6 | | | | | | S. Peng | 6 | 1 | 1 |
| 8 | A. Kerber | 6 | 6 | | | | | | | B. Mattek-Sands | 4 | 6 | 6 |
| | A. Kudriàvtseva | 3 | 4 | | 8 | A. Kerber | 4 | 4 | | | | | |
| | A. Morita | 3 | 1 | | | B. Mattek-Sands | 6 | 6 |
| | B. Mattek-Sands | 6 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | Bethanie Mattek-Sands Meghann Shaughnessy | | |
| | Katerina Bondarenko Līga Dekmeijere | w/o | | | Katerina Bondarenko Līga Dekmeijere | 6 | 6 |
| 4 | Natalie Grandin Vladimíra Uhlířová | 4 | 5 | | Jarmila Groth Klára Zakopalová | 4 | 2 |
| | Jarmila Groth Klára Zakopalová | 6 | 7 | | | | | | Katerina Bondarenko Līga Dekmeijere | 3 | 5 |
| WC | Daniella Dominikovic Jessica Moore | 1 | 1 | | | | | 3 | Sara Errani Roberta Vinci | 6 | 7 |
| 3 | Sara Errani Roberta Vinci | 6 | 6 | 3 | Sara Errani Roberta Vinci | 6 | 6 |
| | Raquel Kops-Jones Abigail Spears | 6 | 7 | | Raquel Kops-Jones Abigail Spears | 4 | 2 |
| | Akgul Amanmuradova Magdaléna Rybáriková | 4 | 5 | | | | |

## Enllaços externs

* Web oficial
* Quadre individual femení Arxivat 2011-01-24 a Wayback Machine. PDF
* Quadre doble femení Arxivat 2011-01-24 a Wayback Machine. PDF
Hobart :
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Moorhead (Minnesota)

Moorhead és una població dels Estats Units a l'estat de Minnesota. Segons el cens del 2000 tenia 32.177 habitants.

## Demografia

Segons el cens del 2000, Moorhead tenia 32.177 habitants, 11.660 habitatges, i 7.030 famílies. La densitat de població era de 924,4 habitants per km².
Dels 11.660 habitatges en un 31,4% hi vivien nens de menys de 18 anys, en un 47,3% hi vivien parelles casades, en un 9,8% dones solteres, i en un 39,7% no eren unitats familiars. En el 29,2% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,04.
Per edats la població es repartia de la següent manera: un 22,7% tenia menys de 18 anys, un 23,1% entre 18 i 24, un 24,2% entre 25 i 44, un 17,2% de 45 a 60 i un 12,8% 65 anys o més.
L'edat mediana era de 29 anys. Per cada 100 dones de 18 o més anys hi havia 83,3 homes.
La renda mediana per habitatge era de 34.781$ i la renda mediana per família de 49.118$. Els homes tenien una renda mediana de 33.137$ mentre que les dones 23.717$. La renda per capita de la població era de 17.150$. Entorn del 8,2% de les famílies i el 16,3% de la població estaven per davall del llindar de pobresa.

## Fills il·lustres

* Dudley H. Powers (1911-2004), fou músic (violoncel·lista)

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moorhead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Moorhead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mineralogia física

En mineralogia les propietats físiques són molt importants per a la determinació ràpida dels minerals, atès que molts d'ells es poden reconèixer mitjançant una simple observació o determinar mitjançant proves senzilles.
Propietats Físiques :
* Fractura: Quan un mineral és sotmès a una percussió pot respondre trencant-se, es coneix com a fractura l'aspecte que ofereixen les superfícies obtingudes pel trencament. Segons les seves característiques es defineixen els següents tipus, Concoïdal, característica del jaspi, irregular, estelles, ganxut i terrosa. Es coneix com a Exfoliació quan es produeixen superfícies planes
* Exfoliació: Consisteix que a sotmetre un mineral a un esforç o percussió, es produeix una separació en superfícies planes. Per definir el comportament dels minerals que fa a aquesta propietat s'utilitzen els adjectius perfecta, bona, imperfecta i dolenta, a més es fa referència al nombre d'adreces i als angles que formen entre si, amb els termes pincoidal, cúbica, romboèdrica, octaèdrica i prismàtica. No tots els minerals presenten exfoliació, i entre els que la posseeixen són pocs els que la tenen notòria.
* Duresa: És la resistència que oposa la seva superfície a ser ratllada per un altre que tingui forma punyent. La duresa de cada espècie mineral és constant, es tracta per tant d'una de les proves més fàcils i immediates d'aplicar a un mineral desconegut.
* Tenacitat: Fa referència a la resistència que oposa un cos a ser trencat o deformat. És una propietat directament relacionada amb la cohesió entre els elements que conformen la xarxa cristal·lina.
* Pes específic: És el pes de la unitat de volum d'aquesta substància. En els minerals depèn de la naturalesa dels àtoms que els constitueixen i de la densitat del reticle cristal que formen. El segon explica que minerals amb la mateixa fórmula química, vegeu Polimorfisme, tinguin diferents pesos específics, per exemple el pes específic de la calcita és superior al de l'aragonita i químicament, tots dos són carbonat càlcic.
Propietats òptiques :
* Brillantor.
* Color: És la primera propietat que podem apreciar, quan el color és constant o canvia molt lleument en tots els exemplars d'un mateix mineral, són anomenats minerals idiocromàtics, i en ells el color té gran importància per al diagnòstic, exemples d'això són l'atzurita i el cinabri. No obstant això la majoria dels minerals són incolors o quan presenten coloració, és degut als contaminants atrapats per la xarxa cristal, en aquest cas el color de l'exemplar depèn de la naturalesa d'aquestes substàncies, per la qual cosa el seu color no té massa importància en el diagnòstic, aquests són anomenats al·locromàtics.
* Luminescència.
* Reflexió i refracció.